  Майя Бывальцева Таяз арняе Удмуртиын куазь пумен -1…-6 градусозь шунытгес кариськоз. Ӧжыт лымыялоз. Со сярысь улосвыл  пресс-службаез ивортӥз. 13-тӥ толсуре ӝытазе омырын -10…-15 градус луоз, ӵукналы -4…-9 градусозь ӝутскоз, нуназе шӧдскымон уз воштӥськы. Вирнуналэ, 15-тӥ толсуре, потон уе -6…-11, нуназе -4…-9 градус возиськоз. Покчиарняе, 16-тӥ толсуре выжон уйин эшшо шунытгес кариськоз но -4…-9 градусозь вуоз, нуназе -2…-7 градус луоз. Удмуртарняе, 17-тӥ толсуре, уй-нунал ӵоже -1…-6 градус котырын возиськоз. Пуксёнэ нырысь ик уйпал но шор ёросъёсын ӧжыт но тросгес лымы усёз, ӝытпал лымшор ёросъёсы вуоз. Арня пумозь лымыяса улоз. Сюресъёс вылын йӧвалег луоз, лымыян нуналъёсы – лымы вӧлдэт Нырысь-валысь чакланъёсъя, шутэтскон нуналъёсы кезьытскыны ӧдъялоз.  Тегъёс: Ижкар Гидрометцентр Удмуртия куазь Тол  